open-index/open-wikipedia-markdown huggingface dataset:
Mekongi delta

**Mekongi delta** (vietnami keeles *Đồng bằng sông Cửu Long*) on Lõuna-Vietnamis asuv suudmeala, kus Mekongi jõgi hargneb enne Tongkingi lahte voolamist mitmeks haruks.

Delta pindala on umbes 39000 km² ja see hõlmab mitmeid provintse, sealhulgas An Giangi, Đồng Thápi, Tiền Giangi ja Cà Mau provintsi. Suudmeala suurim linn on Cần Thơ. Deltas elab ligikaudu 20 miljonit inimest, muutes selle üheks Vietnami tihedamini asustatud piirkonnaks.

Delta maastik on tasane ja niiske, ning harud, kanalid ja ojad moodustavad ulatusliku veesüsteemi. See süsteem on delta igapäevaelu ja majanduse keskpunkt, võimaldades kalandust, veetransporti ning veepeal kauplemist. Pinnas koosneb peamiselt jõgede toodud setetest ja liivast, mis teeb piirkonna eriti sobivaks riisikasvatuse ja muu põllumajanduse jaoks. Mekongi delta toodab umbes 56% Vietnami riisist ning kasvatatakse ka puuvilju ja köögivilju.

Delta ökosüsteemid, sealhulgas mangroovimetsad ja märgalad, on elupaigaks paljudele loomadele ja taimedele, näiteks krokodillidele, kaladele ja paljudele linnuliikidele. Samuti leidub seal haruldasi taimi, näiteks mangroovi- ja vesiroosi liike. Piirkond on hooajaliste vihmaperioodide ja jõetaseme muutuste tõttu altim üleujutustele, mis mõjutavad nii majandust kui ka elu delta külades ja linnades.

Mekongi delta on kultuuriliselt mitmekesine. Seal elavad vietnamlased, khmeerid ja Hiina päritolu kogukonnad. Piirkond on tuntud oma traditsiooniliste turgude, veelaevade – kaupade ja toidu vedamiseks kasutatavate paatide – ning kohalike festivalide poolest, mis peegeldavad deltapiirkonna ainulaadset eluviisi. Viimastel aastakümnetel on delta arenev turismipiirkond, mida toetavad jõekruiisid, saared ja rannikualad.

Piirkonda teenindab Cần Thơ rahvusvaheline lennujaam, mis on Mekongi delta suurim lennujaam.

## Viited

## Välislingid
*
Tiina Sooba

**Tiina Sooba** (sündinud 27. novembril 1971) on eesti koorijuht.

2005. aastal lõpetas ta Eesti Muusika- ja Teatriakadeemia kooridirigeerimise magistriõppe (juhendajad Ants Üleoja ja Toomas Siitan.

Aastatel 1997–2001 oli ta Tallinna Tehnikaülikooli Akadeemilise Naiskoori peadirigent.

1999. aastal asutas ta kammerkoori Studium Vocale ja on koori tegutsemise algusest olnud selle koori dirigent.

Aastatel 2018–2019 oli ta ka segakoori Tuljak dirigent.

## Viited
Canna

**Canna** (gaeli keeles *Eilean Chanaigh*,  *Canaigh*) on väike saar Šotimaa läänerannikul Sise-Hebriidides, Small Isles saarestiku läänepoolseim ja suuruselt kolmas saar. Saarel on maaühendus väiksema saare Sandayga, millega ta moodustab ühe asula. Suur osa saare rannikust on järsk. Seal leidub suhteliselt viljakat maad ning saar on olnud asustatud neoliitikumist saadik. Saare ajaloo eri perioodidest pärineb mitu nähtavat muinasmälestist.

Canna on kuulunud Iona kloostrile ja mitmele klannile. 19. sajandil elas saarel mitusada inimest, kuid rahvaarv langes järsult pärast sunniviisilisi väljatõstmisi (Highland Clearances). 2001. aasta rahvaloenduse andmetel oli saarel püsielanikke 6, 2010. aastal oli elanikke 21.

Saare ostis 1936. aastal John Lorne Campbelli , kes asus sinna elama ning ajas idealistlikku omanikupoliitikat. Ta oli innukas folklorist; koos abikaasa Margaret Fay Shaw'ga kaardistas ja säilitas ta gaeli laule ja juttes. Nende kodus Canna House'is asub üks maailma parimaid gaeli laulude ja tekstide kogusid. 1981. aastal andis Campbell saare üle National Trust for Scotlandile (NTS), kes on  praeguseni saare omanik ja haldaja. NTS on püüdnud saarel püsiasustust säilitada, muu hulgas 2006. aastal korraldatud kampaaniaga, mille eesmärk oli meelitada peresid Cannale elama asuma.

Cannal ja Sandayl on rikkalik linnustik; eriti  oluliseks on peetud karikormorani pesitsuskolooniat. 20. sajandi lõpus hakkas  linde märgatavalt vähemaks jääma. Põhjuseks peetakse arvukat rändrottide populatsiooni, sest rotid rüüstasid pesi. Rotipopulatsioon hävitati NTSi ja ühingu Royal Zoological Society of Scotland suure projekti käigus; projekt viidi lõpule 2006. aastal.
Viljutšinsk

**Viljutšinsk** (vene keeles Вилючинск) on linn Venemaal Kamtšatka krais. Viljutšinsk asub Avatša abaja ääres, Petropavlovsk-Kamtšatskist ligikaudu 25 km edelas ja Jelizovo lennujaamast 26 km lõuna pool. See on kinnine linn ehk suletud haldus-territoriaalne moodustis.

Viljutšinski linn moodustati mitme küla liitmise teel 1968. aastal. 1970. aastani oli linna nimi **Sovetski** ja seejärel 1994. aastani **Primorski**, koodnimega **Petropavlovsk-Kamtšatski-50**. 1994. aastal sai linn praeguse nime lähedalasuva Viljutšinskaja Sopka vulkaani järgi.

Linnas on tuumaallveelaevade tehas ja baas.

2023. aastal oli linnas 21 834 elanikku. Suurem osa linnaelanikest on sõjaväelased ja nende pered.

## Viited
A. Film Eesti

**A Film Eesti** on 1994. aastal asutatud animatsioonistuudio.

Stuudio suurejoonelisemate tööde hulka kuuluvad animafilmid

* "Suur maalritöö", 2013,
* "Sipsik", 2020, ja
* "Kaka, kevad ja teised" (2023).

## Välislingid
* Koduleht
* A Film Eesti Eesti Filmi Andmebaas
Sim

**Sim** (vene *Сим*) on linn Venemaal Tšeljabinski oblastis Aša rajoonis. Asub Simi jõe ääres, 330 km Tšeljabinskist läänes.

## Ajalugu

Asula tekkis 1761. aastal baškiiride maale rajatud metallurgiatehase juurde. 1928. aastani oli asula nimi **Simski Zavod**. Linnaõigused sai 1942. aastal. 

1774. aasta mais ründas asulat Salavat Julajevi juhitud baškiiridest ülestõusnute rühm, põletades maha tehase, kiriku ja elumajad. 1777. aastaks tehas taastati.

1989. aastal oli linnas 21 329 elanikku. 2023. aastal oli elanikke 12 569.

Simski Zavodis sündis Igor Kurtšatov.

Linna läbib Siberi raudtee.

## Viited

## Välislingid

*Simi koduleht
Code noir

**Code noir** (prantsuse keeles 'must koodeks') oli Prantsusmaa kuninga Louis XIV 1685. aasta dekreet. Sellega pandi paika orjapidamise reeglid Prantsuse Antillides ning see kehtis Prantsuse kolooniates kuni 1789. aasta Prantsuse revolutsioonini. Dekreediga seati piirangud vabadele mustanahalistele, kästi kogu riigi orjad katoliiklasteks ristida, sätestati orjadele määratavad karistused ning kästi kõik juudid Prantsusmaa kolooniatest välja saata. 

## Vaata ka
* Orjakoodeksid
* Orjade mäss
* Black Codes
* Slave Trade Act

## Kirjandus
*
Scipione Riva-Rocci

**Scipione Riva-Rocci** (7. august 1863 – 15. märts 1937) oli itaalia arst. Ta leiutas lihtsastikasutatava randme ümber käiva vererõhuaparaadi.
Mestranool/noretünodreel

**Mestranool/noretünodreel** (Ameerika Ühendriikides kaubamärgi **Enovid** ja Suurbritannias **Enavid** all) oli kombineeritud suukaudne rasestumisvastane ravim. See oli esimene omataoline, selles olid kombineeritud mestranool ja noretünodreel. Selle töötas Ameerika Ühendriikide ettevõttes G. D. Searle & Company välja Gregory G. Pincus, kohalik ravimiamet (FDA) andis kasutusloa menstruaalhäirete ravimiseks aastal 1957. Aastal 1960 lubas FDA seda kasutada ka rasestumisvastase vahendina. Üleriigiliselt võis seda kõigile naistele välja kirjutama hakata alles aastal 1972 pärast kohtuvaidlust Eisenstadt v. Baird. Suurbritannias ja Kanadas hakati seda rasestumisvastase vahendina müüma aastal 1961.

## Viited

## Kirjandus
*
Nguyễni dünastia

**Nguyễni dünastia** (vietnami keeles *Nhà Nguyễn*) oli Vietnami viimane keisridünastia, mis valitses riiki aastatel 1802–1945. 

Dünastia rajas Nguyễn Phúc Ánh, kes tõusis troonile Gia Longi nime all ja ühendas Vietnami pärast pikka kodusõdade perioodi. Dünastia pealinnaks sai Huế, mis kujunes keisririigi poliitiliseks ja kultuuriliseks keskuseks. 

Nguyễni dünastia ajal oli Vietnam tugevalt mõjutatud konfutsianismist ning riigikorraldus tugines tsentraliseeritud keisrivõimule ja ametnike süsteemile. Keisrid püüdsid tugevdada keskvalitsust, arendada haldusstruktuure ning kehtestada kogu riigis ühtseid seadusi. Samal ajal suhtuti ettevaatlikult lääne mõjudesse ja väliskaubandusse.

19. sajandi keskpaigast alates sattus Vietnam Euroopa koloniaalvõimude järjest suurema surve alla. Prantsusmaa laiendas oma mõjuvõimu Indohiinas ning 1880. aastateks muutus Vietnam Prantsuse protektoraadiks. Nguyễni keisrid jäid ametlikult troonile, kuid tegelik võim kuulus koloniaalvõimudele.

Dünastia valitsemine lõppes 1945. aastal, kui keiser Bảo Đại pärast Augustirevolutsiooni troonist loobus. See tähistas keisririigi lõppu ja Vietnami üleminekut uude poliitilisse ajajärku.

## Nguyễni dünastia keisrid
* Gia Long (1802–1820)
* Minh Mạng (1820–1841)
* Thiệu Trị (1841–1847)
* Tự Đức (1847–1883)
* Dục Đức (1883)
* Hiệp Hoà (1883)
* Kiến Phúc (1883–1884)
* Hàm Nghi (1884–1885)
* Đồng Khánh (1885–1889)
* Thành Thái (1889–1907)
* Duy Tân (1907–1916)
* Khải Định (1916–1925)
* Bảo Đại (1926–1945)

## Viited
Louis Godin

**Louis Godin** (28. veebruar 1704 Pariis – 11. september 1760 Cádiz) oli prantsuse astronoom ja matemaatik ning Prantsuse Teaduste Akadeemia liige. Ta andis olulise panuse 18. sajandi geodeesia ja astronoomia arengusse.

Godin osales 1735. aastal Prantsuse teadusekspeditsioonil Lõuna-Ameerikasse, mille eesmärk oli mõõta Maa meridiaanikaare pikkust ekvaatori lähedal ning selgitada Maa kuju. Ekspeditsioon toimus tänapäeva Ecuadori aladel, mis kuulusid tollal Peruu asekuningriigi koosseisu. Mõõtmiste tulemused kinnitasid, et Maa on pooluste suunas lapik ehk lapikpöördellipsoid, nagu oli ennustanud Isaac Newton.

Lisaks teadustööle tegutses Godin mitmes Euroopa riigis. Ta töötas Prantsusmaal ning hiljem ka Peruus, Portugalis ja Hispaanias, kus ta tegeles astronoomiliste vaatluste ja navigatsioonialaste küsimustega. Portugalis aitas ta korraldada astronoomilisi uuringuid ja meresõidu õpetust.

Louis Godin oli oma aja tunnustatud teadlane, kelle töö aitas täpsustada teadmisi Maa kuju ja mõõtmete kohta ning edendada rahvusvahelist teaduskoostööd 18. sajandil.

## Vaata ka
* Geodeesia ajalugu
* Prantsuse geodeetiline missioon ekvaatorile

## Allikad
*
Waterfalls (TLC laul)

**"Waterfalls"** (inglise keelest *Kosed*) on Ameerika Ühendriikide ansambli TLC 1995. aasta laul. Selle andsid välja plaadifirmad LaFace Records ja Arista Records ning see oli albumi "CrazySexyCool" kolmas singel. Lugu käsitleb narkokaubandust, promiskuiteeti ja AIDS-i. See oli esimene AIDS-st rääkiv hittlaul.

"Waterfalls" on üks TLC kuulsamatest lauludest ning oli mitmete riikide edetabeli tipus. Laul oli seitse nädalat edetabeli "Billboard Hot 100" tipus ning teine TLC laul, mis jõudis Ameerika Ühendriikides esikohale. Billboardi 1995. aasta kokkuvõttes oli laul teisel kohal. Esikohale jõudis "Waterfalls" veel näiteks Uus-Meremaal, Šveitsis ja Zimbabwes, esikümnesse näiteks Austraalias, Kanadas ja Suurbritannias. See nomineeriti aastal 1996 aasta salvestise ja parima popmuusika esituse duo või ansambli poolt koos vokaaliga Grammydele.

Muusikavideo, mille režissöör oli F. Gary Gray, peegeldas samuti loo mõtlemapanevaid sõnu. Video oli MTV-s populaarne ning püsis MTV edetabeli tipus üle kuu aja. 1995. aasta MTV Video Music Awardsil võitis "Waterfallsi" muusikavideo aasta video tiitli.

## Kirjandus
* The *[[Billboard]] Book of Number 1 Hits* (fifth edition)

## Välislingid
* "Waterfalls" (muusikavideo YouTube'is)
Simisalu

**Simisalu** on paikkond  Kõrvemaa maastikukaitsealal Järvamaal Vetepere külas.

1978. aastal rajati sinna Simisalu matkakodu. Selle hooldaja oli rajamisest saati kuni surmani 2018. aastal loodusemees Rein Arjukese.

Simisalu loodusmaja nüüdne omanik on RMK.

Simisalu soosaar ehk väljamägi on Tammsaare väljamäe naabriks. Simisalu talu üks kunagisi omanikke Hans Grossthal on A. H. Tammsaare "Tões ja õiguses" Hundipalu Tiidu prototüüp.

## Viited
Pierre de Fayet

**Pierre de Fayet** (surnud 11. juulil 1737) oli Prantsuse sõjaväelane. Ta oli Louis XIV ajal mereväes kapten ning võeti teenete eest Püha Louis' ordusse. Pärast erruminekut oli ta Saint-Domingue koloonia (tänapäeva Haiti) valitseja.
Sesava vald

**Sesava vald** (läti keeles *Sesavas pagasts*) on vald Lätis Jelgava piirkonnas. Vald piirneb sama piirkonna Platone, Vircava ja Eleja vallaga, Bauska piirkonna Viesturi ning Svitene vallaga ja Leedu Joniškise rajooni Kriukai, Saugėlaukise ja Satkūnai vallaga.

Valla pindala on 98,9 km². 2011. aastal oli seal 1593 elanikku, 2025. aastal oli elanikke 1342. 2011. aastal elas vallas 1247 lätlast, 83 venelast, 75 valgevenelast, 21 ukrainlast, 32 poolakat ja 135 leedulast. Valla keskus on Sesava küla.

## Ajalugu

Valla tänapäevane territoorium on kujunenud Bērvircava (*Behrs-Würzau*), Skursteņ (*Scörstädt*), Liepa (*Lindenhof*), Galamuiža (*Endenhof*), Pridiķi (*Friedrichshof*), Lielsesava (*Groß-Sessau*) ja Vidusmuiža (*Mittelhof*) mõisa maadele. See moodustati 1866. aastal läbi viidud haldusreformi käigus mõisavallast. 1880. aastatel liideti sellega Jostene ja Galamuiža vallad. XX sajandi alguses olid vallas Galamuiža, Vidužmuiža, Mežvidmuiža, Lielsesava ja Mazsesava mõisad ning Jostene riigimõis. Maareformi käigus jagati uusmaasaajatele 358 hektarit Galamuiža mõisa ja 288 hektarit Vidusmuiža mõisade maid. 1935. aastal oli valla pindala 92,8 km².

1945. aastal moodustati vallas Lielsesava ja Sesava külanõukogu, vald likvideeriti 1949. aastal. 1954. aastal liideti Sesava külanõukoguga Eglāji külanõukogu, ent Līgo kolhoosi alad liideti Jaunsvirlauka külanõukoguga. 1956. aastal liideti Vidukļi sovhoosi maad Lielvircava külanõukoguga. 1963. aastal liideti Lielsesava külanõukogu Sesava külanõukoguga. 1974. aastal liideti sellega veel osa Eleja maaterritooriumist ja Vircava külanõukogust, 1977. aastal veel Eleja maaterritooriumist. 

1990. aastal moodustati külanõukogust vald. 2009. aastal liideti vald Jelgava piirkonnaga.

## Loodus

Valla suuremad jõed on Sesava jõgi, Liepars ja Vircava jõgi.

Valda jääb Skursteņi laialehiste metsade hoiuala. Looduskaitse all on Šņipsti Jaani tamm, Skursteņmuiža tamm, Skursteņmuiža hobukastanid, Sesava pargi esimene tamm, Vidusmuiža tamm, Tauriņi tammed, Līčupese jalakas, Fabrikase tamm, Robežnieki esimene tamm, Lielsesava tamm, Lielsesava kalmistu pärnad, Puiķi pärn, Bērvircava tamm, Garjāņi tammed ja Alejase pärn.

## Kaitstavad objektid

Kultuurimälestistest on kohaliku kaitse all Lielsesava mõisa häärber, Skursteņmuižā mõisa hoonetekompleks ja park. Regionaalse kaitse all on Eži muinaskalmed, Kraujase muinaskalmed, Bābukalnsi muinaskalmed, Osīši muinaskalmed, Līči linnamägi, Līči asulakoht, Libarti asulakoht, Lati asulakoht, Blūmfeldi asulakoht, Stundase asulakoht ja Bērvircava mõisa häärber ja park.

## Asustus

Vallas on üksteist küla. Valla keskuseks on Sesava. Teised valla külad on Klāvi, Klieņi, Buķi, Bajāri, Lielsesava, Skursteņmuiža, Bērvircava, Vidusmuiža, Pīlādži ja Galamuiža.

Ülejäänud valla elanikud elasid külade koosseisu mitte kuuluvates taludes.

## Viited
Mick Abrahams

**Michael Timothy Abrahams** (7. aprill 1943 Luton – 19. detsember 2025) oli inglise kitarrist ja laulja. Ta oli tuntud eelkõige ansambli Jethro Tull esimese kitarristina ning bändi Blodwyn Pig asutaja ja liidrina.

Noorena tundis Abrahams huvi bluusi ja rock’n’roll'i vastu ning sai mõjutusi  sellistelt Ameerika bluusimuusikutelt nagu B.B. King ja Muddy Waters. 

1967. aastal liitus Abrahams ansambliga Jethro Tull, olles üks selle algkoosseisu liikmetest. Ta andis olulise panuse bändi varasesse kõlapilti ning mängis keskset rolli Jethro Tulli debüütalbumil "This Was" (1968), mis põhines suuresti bluusirokil. Albumi üks singlitest oli "Beggar's Farm". Abrahamsi muusikaline nägemus erines aga peagi bändi liidri Ian Andersoni omast, kes soovis liikuda folk- ja progressiivse roki suunas. Nende loomingulised erimeelsused viisid Abrahamsi lahkumiseni Jethro Tullist vahetult pärast debüütalbumi ilmumist.

Pärast lahkumist asutas Abrahams bändi Blodwyn Pig, kus ta tegutses nii laulja, peamise kitarristi kui ka laulukirjutajana. Blodwyn Pig jätkas selgelt bluusirokilikul suunal ning saavutas mõningast edu 1960. aastate lõpus ja 1970. aastate alguses. Bändi tuntumad albumid on "Ahead Rings Out" (1969) ja "Getting to This" (1970). 

Hiljem tegutses Abrahams mitmesugustes muusikalistes projektides, tegi koostööd erinevate muusikutega ning avaldas albumeid ka oma nime all. Kuigi ta ei saavutanud suuremat kommertsedu, jäi ta aktiivseks muusikuks ning oli hinnatud eelkõige bluusiringkondades. Tema karjääri mõjutasid terviseprobleemid, sealhulgas 2009. aastal saadud insult, mis piiras tema esinemisvõimalusi.

Mick Abrahams suri 82-aastaselt 19. detsembril 2025.

## Viited
I Wanna Dance with Somebody (Who Loves Me)

**"I Wanna Dance with Somebody (Who Loves Me)"** (inglise keelest *Ma tahan tantsida kellegagi (kes mind armastab)*) on Ameerika Ühendriikide laulja Whitney Houstoni 1987. aasta laul. See oli tema albumi "Whitney" esimene laul. Selle kirjutasid ansambli Boy Meets Girl George Merrill ja Shannon Rubicam, nad olid ka Houstoni eelmise hiti "How Will I Know" (1985) autorid. Produtsent oli Narada Michael Walden. Laul räägib noorest naisest, kes otsib erilist inimest, kellega igavesti "läbi elu tantsida". Houston aitas ka ise sõnade kirjutamisele kaasa. 

Lugu avaldati mais 1987 ning kriitikud küll kiitsid Houstoni vokaalesitust, kuid kritiseerisid muusikalist seadet ning võrdlesid laulu lugudega "How Will I Know" ja Cyndi Lauperi "Girls Just Want to Have Fun" (1983). Sellest sai üleilmne hitt, "I Wanna Dance With Somebody" jõudis edetabeli tippu 17-s riigis, Ameerika Ühendriikides oli see Houstoni neljas järjestikune esikoht tabelis "Billboard Hot 100". See on Billboardi tabelis Houstoni lauludest edukuselt teine. Laul oli esikohal ka tabelites "Adult Contemporary", "Dance Club Songs" ja "Hot R&B/Hip-Hop Songs". Singlil on Ameerika Fonogrammitootjate Liidu kaheksakordne plaatinasertifikaat. Seda on müüdud üle 18 miljoni ning see on üks maailma enimmüüdumaid singleid.

"I Wanna Dance with Somebody (Who Loves Me)" ja selle video tegid Whitney Houstoniks üle maailma tuntud muusikaikooni. Album "Whitney" on üks aegade enimmüüdumaid albumeid. Selle pealkirja kasutati 2022. aastal valminud filmis Whitney Houstoni elust ("Whitney Houston: I Wanna Dance with Somebody").

Houston võitis lauluga 1988. aastal Parima naisvokaalesituse Grammy ning Ameerika Muusikaauhinna. Produtsent Narada Michael Walden võitis Aasta mitteklassikalise muusika produtsendi Grammy. Kriitikud on hakanud laulu hiljem kõrgemalt hindama, aastal 2021 nimetas Rolling Stone selle ajaloo parimate laulude hulka ning aastal 2023 nimetas Billboard selle ajaloo parimaks poplauluks. American Songwriter hindas seda kõige ikoonilisemaks kaheksakümnendatel ilmunud lauluks ning Screen Rant nimetas selle kaheksakümnendate paremuselt seitsmendaks ja aegade kõige stiilipuhtamaks poplauluks.

## Vaata ka
* Enimmüüdud singlite loend
* Ameerika Ühendriikides enimmüüdud singlite loend
* 1987. aasta Hollandi top 40 number üks singlit
* 1987. aasta number üks hittide loend (Saksamaa)
* 1987. aasta number üks hittide loend (Itaalia)
* Number üks laulude loend Norras
* Number üks laulude ja albumite loend Rootsis
* Suurbritannia singlite edetabeli tippude loend kaheksakümnendatel
* 1987. aasta Billboard Hot 100 tippude loend

## Välislingid
* "I Wanna Dance with Somebody (Who Loves Me)" (YouTube)
Punane võrkpoorik

**Punane võrkpoorik** (*Ceriporia purpurea*) on klassi *[[Agaricomycetes]]* kuuluv kandseente liik.

Seen kasvab kase, harvem muude lehtpuude, lamatüvedel.

## Välislingid
*
Saint-Domingue

**Saint-Domingue** oli Prantsusmaa koloonia Kariibi mere Haiti saare lääneosas aastatel 1659–1803, tänapäeva Haiti Vabariigi aladel. Koloonia sai nime Hispaania poolel asunud saare suurima linna, Santo Domingo järgi. Prantsuse ja Hispaania poole vaheline piir oli saarel kuni 1844. aasta Dominikaani vabadussõjani hägune ning muutus tihti.

Prantslased said oma kolooniad Lääne-Haitil ja Tortugal sisse seada tänu Osorio hävingutele. Hispaania tunnustas Prantsuse võimu Tortugal ja Lääne-Haitil 1697. aasta Ryswicki rahulepinguga. Aastal 1791 korraldasid koloonia orjad ja mõned kreoolid Bois Caïman voodoo tseremoonia ning valmistasid ette Haiti revolutsiooni. Kui orjapidamine koloonias 1793. aastal keelustati, ühendasid mäslevad orjad jõud Prantsuse vabariiklastega. Aastatel 1795–1802 oli kogu saar Prantsusmaa kontrolli all, kuni puhkes uus ülestõus. Viimased Prantsuse väed põgenesid Lääne-Haitilt aastal 1803, aasta hiljem kuulutati saarel välja Haiti Keisririik.

## Vaata ka
* Ameerika koloniseerimine Prantsusmaa poolt
* Haiti ajalugu
* Saint-Domingue koloniaalvalitsejate loend
* Santo Domingo kindralkaptenkond
* Haiti revolutsioon

## Viited

## Allikad
* 
* 
* 
* 
* 
* 

## Kirjandus
* 
*
Vircava vald

**Vircava vald** (läti keeles *Vircavas pagasts*) on vald Lätis Jelgava piirkonnas. Vald piirneb sama piirkonna Jaunsvirlauka, Sesava ja Platone vallaga ja Bauska piirkonna Viesturi vallaga.

Valla pindala on 101 km².  2011. aastal oli seal 1477 elanikku, 2025 aastal oli elanikke 1245. 2011. aastal elas vallas 1006 lätlast, 215 venelast, 150 valgevenelast, 21 ukrainlast, 32 poolakat ja 32 leedulast. Valla keskus on Vircava küla.

## Ajalugu

Valla tänapäevane territoorium on kujunenud Jostani (*Jostan*), Kulpji (*Kulpenhof*), Ķile (*Killhof*), Mazskursteņi (*Klein-Schorstädt*), Ogliene (*Oglai*), Lauki (*Feldhof*), Mazlauki (*Klein-Feldhof*) ja Kroņvircava (*Krons-Würzau*) mõisade maadele. Vald kandis aastani 1925 nime **Kroņ-Vircava vald**. Aastal 1935 oli valla pindala 99,7 km².

1945. aastal moodustati vallas  Sprīdīši ja Vircava külanõukogud, vald likvideeriti 1949. aastal. 1954. aastal liideti Vircava külanõukoguga likvideeritava  Sprīdīši külanõukogu alad. Aastal 1966 liideti  sellega veel Lielvircava külanõukogu, ent osa  sellest liideti Jaunsvirlauka külanõukoguga. Aastal 1974 liideti sellega osa Jaunsvirlauka ja Platone külanõukogude alasid, ent osa maid liideti Platone külanõukoguga. Aastail 1977 ja 1979 liideti külanõukoguga alasid Vecsvirlauka külanõukogust. Aastal 1987 arvati osa külanõukogu maid Jaunsvirlauka külanõukogu koosseisu.

Aastal 1990 moodustati külanõukogust vald. 2009. aastal liideti vald Jelgava piirkonnaga.

## Loodus

Valla suuremad jõed on Sesava jõgi, Eleja ja Vircava jõgi.

Looduskaitse all on Oliņi tamm, Oliņi pärn, Nikolai kahetüveline mänd, Tulepärn, Muizzemnieki pärn, Vircava pargi pärn, Vircava pargi tammed, Vircava pargi valgepöök, Oglaine pargi tamm ja Oglaine pargi esimene künnapuu.

## Kaitstavad objektid

Kultuurimälestistest on riikliku kaitse all Mazroķi muinaskalmed. Kohaliku kaitse all on Kulpji mõisa ait  ja Oglaine mõisa hoonetekompleks, sealhulgas viljaküün. Regionaalse kaitse all on Vecdunduri muinaskalmed, Vecdunduri asulakoht, Kroņvircava mõisa hoonetekompleks, sealhulgas mõisavalitseja maja, tootmishoone-köök, ait-magasiait, ait-tall, häärberi varemed, park ja kavaleride maja.

## Asustus

Vallas on kaheksa küla. Valla keskuseks on Vircava. Teised valla külad on Šķīras, Āriņi, Erverti, Roķi, Mazlauki, Reikuļi ja Oglaine.

Ülejäänud valla elanikud elasid külade koosseisu mitte kuuluvates taludes.

## Viited
Niilo Hersalo

**Niilo Viktor Hersalo** (aastani 1935 Sigell; 14. märts 1895 Hollola – 13. veebruar 1979 Hollola) oli Teise maailmasõda ajal Soome sõjaväelane, kindralmajor.

Pärast keskkooli lõpetamist Soome kodusõja eelõhtul asutas ta Lappeenranta kaardiväe, pärast mida teenis selle instruktorina. Hiljem teenis ta Hans Kalmi juhitud Põhja-Häme 1. pataljonis. Pärast kodusõda oli Hersalo üks kaheksast Soome ohvitserist, kes said Weimari vabariigi ajal Saksamaal staabiohvitseride väljaõppe. Ta määrati 1931. aastal kindralstaabiohvitseriks. Ta oli aastatel 1921–1924 Turu kaardiväe ringkonna ülem. Aastatel 1925–1927 juhtis ta kaardiväe ohvitseride kooli. Tal oli pikk karjäär Soome kaitseväe peastaabis aastatel 1928–1939.

Talvesõja ajal juhtis ta Karjala kannasel paiknevat 21. diviisi, mis pidas pidevat ja rasket kaitselahingut Punaarmee vastu. Vaherahu ajal oli ta Satakunta sõjaväeringkonna ülem. Ta teenis selles ametis ka pärast Jätkusõda aastatel 1944–1946.

Kuu aega enne Jätkusõja algust, 18. juunil 1941, määrati ta Karjala kannasel paikneva 15. diviisi ülemaks. Ta ülendati kindralmajoriks 26. aprillil 1942.

Pärast sõda kirjutas ta mitmele ajalehele sõjaajaloo teemal.
Thành Thái

**Thành Thái** (sünninimi **Nguyễn Phúc Bửu Lân**; 14. märts 1879 Huế – 24. märts 1954 Saigon) oli Vietnami keiser ja Nguyễni dünastia liige. Ta oli keiser Dục Đứci poeg.

Ta tõusis troonile 10-aastaselt 26. juulil 1889 pärast eelkäija keiser Đồng Khánhi surma. Noore ea tõttu langes riigi juhtimine esialgu regentide kätte ning keisri tegevust mõjutas tugevalt Prantsuse koloniaalvõimu järelevalve.

Thành Thái valitses ajal, mil Vietnam oli Prantsuse Indohiina koloonia, mistõttu tema poliitiline mõju oli piiratud. Valitsemise käigus püüdis ta siiski säilitada Nguyễni dünastia traditsioonilist autoriteeti ning tugevdada keisrivõimu sümboolset rolli, järgides konfutsianistlikku halduskorraldust. Tema tegevust ja hoiakuid on seostatud rahvusliku eneseteadvuse tugevnemisega Vietnami ühiskonnas, eriti haritlaste ja õukonna teatud ringkondades, kes pidasid keisrit võimalikuks vastukaaluks koloniaalvõimule.

1907. aastal sundisid Prantsuse koloniaalvõimud Thành Tháit troonist loobuma ning ta saadeti pagendusse. Pärast troonilt kõrvaldamist elas ta pikka aega koloniaalvõimu järelevalve all. Hiljem lubati tal Vietnami naasta, kus ta suri 75-aastaselt 24. märtsil 1954.

Thành Tháile järgnes troonil tema poeg keiser Duy Tân.

## Viited
Jana Bobošíková

**Jana Bobošíková** (neiuna Nováková; sündinud 29. augustil 1964 Prahas) on Tšehhi saatejuht, toimetaja ja poliitik. Ta oli aastatel 2004–2009 Euroopa Parlamendi liige.

Pärast õpinguid Praha 4. linnaosas Budějovická gümnaasiumis (1978–1982) lõpetas ta 1987. aastal Praha Majandusülikooli (tšehhi keeles *Vysoká škola ekonomická v Praze*) äriteaduskonna. Õpingute ajal oli ta valitud ametikohtadel Sotsialistlikus Noorteliidus (*Socialistický svaz mládeže*; SSM), sealhulgas selle keskkomitees. 25. juunil 1985 andis ta sotsialistlikule presidendile Gustáv Husákile vana raekoja ees lillekimbu, mida ta uhkusega kuulutab. Pärast insenerikraadi omandamist õppis ta aastatel 1988–1990 Praha Majandusülikooli majandusteaduskonnas magistriõppes majandusainete õpetajaks. Magistriõppe ajal teenis ta aasta aega koristajana lisaraha.

Ta on töötanud 1989. aastast Tšehhoslovakkia Televisioonis, Tšehhi Raadios ja Tšehhi Televisioonis.

2004. aastal valiti ta koos Vladimír Železnýga Euroopa Parlamenti Sõltumatute liikumisest, kust ta hiljem lahkus ja temast sai Politika 21 partei esimees. Ta oli Euroopa Parlamendis fraktsioonilise kuuluvuseta liige ja oli regionaalarengu komisjoni (REGI) liige, mis vastutab Euroopa Regionaalarengu Fondi, Ühtekuuluvusfondi ja muude regionaalpoliitika vahenditega seotud küsimuste eest. Ta oli ka Euroopa Liidu - Ukraina parlamentaarse koostöökomisjoni parlamendidelegatsiooni liige. 2009. aastal kandideeris ta uuesti Euroopa Parlamenti, kuid ei osutunud valituks.

## Isiklikku
Ta oli abielus Pavel Bobošíkuga (1963–2022), abikaasa suri vähki; neil on kaks tütart.
Pakendikeskus

**Pakendikeskus AS** on Eesti pakendite ja pakendilahenduste müügiga tegelev ettevõte. 

Pakendikeskusel on müügisaalid Tallinnas, Tartus, Pärnus ja Jõhvis. Ettevõte tegutseb ka e-kaubanduses ning on Eesti E-kaubanduse Liidu liige.

## Tegevus
Lisaks pakenditoodete müügile pakub Pakendikeskus AS pakendite trükkimist, pakendite valmistamist eritellimusel ning komplekteerimise, kaalumise, kiletamise ja pakendamise teenuseid. Ettevõte rendib ka pakendamisega seotud seadmeid ning pakub pakendamisliinide ja -masinate lahendusi.

## Turundus ja meediakajastus
Pakendikeskuse turundus- ja reklaamitegevus on toimunud koostöös reklaamiagentuuriga Tabasco.

2022. aastal pälvis Pakendikeskuse turundustiim Aasta Turundustiimi tiitli; ettevõtte turundusjuhina töötas sel ajal Annika Sillaots.

2023. aasta mais sai Pakendikeskuse hoone kahjustada Suur-Sõjamäe tänaval toimunud tulekahjus, mis sai alguse ohtlikke aineid käitlevast jäätmejaamast. Juhtum pälvis laialdast meediatähelepanu seoses ettevõtte kriisikommunikatsiooniga sotsiaalmeedias.

## Viited

## Välislingid
* Koduleht
Reparatsioonid Venemaalt pärast Vene-Ukraina sõda

**Reparatsioonid Venemaalt pärast Vene-Ukraina sõda** on Venemaa poolt potentsiaalselt kas rahuleppe või muude rahvusvaheliste aktide alusel makstav täielik või osaline kompensatsioon Krimmi annekteerimise, Ida-Ukrainas toimunud sõja ja täiemahulise sissetungi käigus tekitatud kahjude eest. Ukraina president Volodõmõr Zelenskõi nõudis reparatsioone esimest korda 3. märtsil 2022. Venemaa ei ole 2025. aasta detsembri seisuga üles näidanud mingit valmidust reparatsioone maksta.

## Vaata ka
* Reparatsioon
Don't You Want Me

:*Teiste kasutuste kohta vaata artiklit [[Don't You Want Me (täpsustus)]].*

**"Don't You Want Me"** (inglise keelest *Kas sa ei taha mind*) on inglise ansambli The Human League 1981. aasta laul. Selle andis 27. novembril 1981 välja plaadifirma Virgin Records ning see oli nende kolmanda stuudioalbumi "Dare" neljas singel. "Don't You Love Me" on The Human League'i tuntuim lugu, oli Suurbritannia 1981. aasta enimmüüdud singel ja jõulude esikoht. Singlit on müüdud üle 1,5 miljoni eksemplari ning see on Suurbritannia singlite edetabeli ajaloo edukuselt 23. laul. Juulis 1982 oli "Don't You Want Me" edetabeli Billboard Hot 100 esikohal kolm nädalat.

Novembris 1983 nimetas Rolling Stone seda laulu teise Briti invasiooni käivitajaks. Aastal 2015 selgus ITV korraldatud küsitlusest, et "Don't You Want Me" on brittide arvates kõigist kaheksakümnendate edetabeli esikohtadest lemmikuselt seitsmes. Aastal 2022 nimetas Rolling Stone loo kõigi aegade 200 parima tantsumuusikapala sekka.

## Vaata ka
* 1982. aasta Billboard Hot 100 esikohtade loend

## Viited

## Välislingid
* "Don't You Want Me" muusikavideo (YouTube)
Orjalaev

**Orjalaev** oli 17.–19. sajandil ehitatud või ümber ehitatud kaubalaev orjade transportimiseks.

## Vaata ka
* Orjalaevade loend
* Lääne-Aafrika Orjarannik
* Orjade mäss
* Slave Trade Act

## Kirjandus
* 
*
*Gregg, Amanda; Ruderman, Anne (2025). "". *The Journal of Economic History.*
*
*
*
Silly Love Songs

:*Telesarja "Glee" osa kohta vaata artiklit [[Silly Love Songs (Glee)]].*

**Silly Love Songs"** (inglise keelest *Tobedad armastuslaulud*) on Ameerika Ühendriikide-Briti ansambli Wings 1976. aasta laul. Selle kirjutasid Paul ja Linda McCartney. Laul ilmus märtsis 1976 albumil "Wings at the Speed of Sound", aprillis anti see välja ka singlina. Palas on diskolikud ülemtoonid, ilmselt kirjutas McCartney selle vastuseks kriitikutele, kes süüdistasid teda peamiselt "tobedate armastuslaulude" ja "sentimentaalse lörtsi" kirjutamises.

"Silly Love Songs" oli McCartney laulukirjutajakarjääri 27. Ameerika Ühendriikide edetabeli tipp, see tegi temast ühtlasi enim esikohti saanud laulukirjutaja. McCartneyst sai ka esimene artist, kes on olnud Billboardi aastalõputabeli esikohal kahe erineva kollektiiviga: varem oli ta aasta lõpus esikohal olnud The Beatlesi lugudega "I Want to Hold Your Hand" (1964) ja "Hey Jude" (1968).

"Silly Love Songs" on olnud mitmes McCartney suurimate hittide kogumikus, nagu "Wings Greatest" (1978), "All the Best!" (1987) ja "Pure McCartney" (2016). See oli ka kogumiku "" (2001) hittide seas. McCartney ei ole seda lugu pärast Wingsi laialiminekut avalikult esitanud.

## Vaata ka
* 1976. aasta Billboard Hot 100 esikohtade loend

## Kirjandus
* 

## Välislingid
* "Silly Love Songs" muusikavideo (YouTube)
Orjandus Haitil

**Orjandus Haitil** sai alguse muistsel ajal. Kui eurooplased aastal 1492 Haiti saarele jõudsid, pidasid indiaanlased seal juba orje. Eurooplased orjastasid omakorda kohalikud indiaanlased, kuni viimased haiguspuhangute tõttu välja surid. Kuueteistkümnendal sajandil hakkasid eurooplased välja surnud indiaani orjatööjõu asendamiseks saarele Aafrikast tooma massiliselt uusi orje. Seitsmeteistkümnenda sajandi alguseks oli suurem osa Saint-Domingue (praeguse Haiti) elanikest orjad. 

Prantsuse revolutsiooni valguses ja orjade ebaproportsionaalselt suure osakaalu tõttu puhkes aastal 1791 saarel orjade mäss, mis kasvas Haiti revolutsiooniks. Revolutsiooni ajal orjapidamine keelustati, kuid hiljem toodi sunnitöö mingil määral tagasi, kuna mõned juhid arvasid, et istandustel ja sunnil põhinev majandus on Haitil ainuvõimalik.

Ka tänapäeval praktiseeritakse Haitil tasustamata sunnitööd. Ligi pool miljonit Haiti last on tasustamata koduteenrid ehk *[[restavek]]‘*id, nende füüsiline ja seksuaalne väärkohtlemine on levinud. Samuti on levinud probleemiks inimkaubandus, nii seksiorje kui lapsorje puudutav kuritegevus on eriti laialdane Dominikaani Vabariiki lahkuvate inimeste seas. Probleeme võimendavad loodusõnnetused ja üldine ebastabiilne olukord riigis.

Haitil on orjepidamine levinud rohkem kui kusagil mujal maailmas, välja arvatud Mauritaanias. 

## Vaata ka
* Inimõigused Haitil
* Naised Haitil
* Dominikaani Vabariigi – Haiti suhted
* Osorio hävingud

## Viited

## Kirjandus
* 

* 

* 

* 

* 

* 

* 

* 

* 

* 

* 

* 

* 

*

*

*

*

*

*
Tab (jook)

:*Teiste tähenduste kohta vaata artiklit [[Tab (täpsustus)]].*

**TaB** oli suhkruvaba koola, mida tootis ja turustas Ameerika Ühendriikide ettevõte The Coca-Cola Company. See oli ettevõtte esimene suhkruvaba karastusjook. See toodi turule 1963. aastal ja oli tootmises 2020. aastani. 

Tabist oli mitu versiooni, näiteks puuviljamaitselisi. 1980. aastate lõpus ja 1990. aastate alguses toodi turule ka kofeiinivabad ja läbipaistvad versioonid (Tab Clear), 2006. aastal hakati müüma Tabi energiajooki, mis oli küll teise retsepti järgi tehtud.

1970. aastatel tehtud uuringud näitasid, et Tabi põhiline magusaine sahhariin on seotud rottidel maovähi tekkimisega. Sellest lähtudes käskis Ameerika Ühendriikide Kongress sahhariini sisaldavate jookide etiketile vastava hoiatuse lisada. Hiljem see nõue tühistati, kuna sahhariini ja maovähi seos inimestel ei leidnud tõendamist.

1960. ja 1970. aastatel oli Tab mõnel pool levinud Coca-Cola alternatiivina. Rahvusvaheliselt Tab eriti levinud ei olnud. Tabi populaarsus vähenes, kui The Coca-Cola Company tõi 1982. aastal turule Diet Coke'i. Tabi tootmine jätkus Ameerika Ühendriikides palju väiksemas mahus. 2011. aastal valmistati 3 miljonit kasti Tabi. Tootmine lõpetati 2020. aastal.

## Viited
Tab (täpsustus)

**Tab** võib tähendada järgmist:

* Tab, linn Ungaris
* Tabi kreis, kreis Ungaris
* Tab (Indiana), inkorporeerimata ala Indianas Ameerika Ühendriikides
* Tabitha, inglise naisenimi
* Tab (album), Monster Magneti album
* Tab (jook), The Coca-Cola Company jook
* Samsung Galaxy Tab, Samsungi tahvelarvuti

**TAB** võib tähendada järgmist:
* Tallinna arhitektuuribiennaal, Eesti arhitektuurifestival
* Tabulatuur, muusikainstrumendikeskne noodikiri
* Transportes Aéreos Bolivianos, Boliivia kaubalennufirma
* The Australian Ballet, Austraalia balletiettevõte
* A. N. R. Robinsoni rahvusvaheline lennujaam, lennujaam Tobagol, IATA kood TAB
* Tame Bridge Parkway raudteejaam, raudteejaam Inglismaal, jaamakood TAB

**Tâb**  võib tähendada järgmist:
* Tâb, araabia lauamäng
Kolmnurkkaubandus

**Kolmnurkkaubandus** on kolme sadama või piirkonna vahel toimuv kaubandus. See tekib tavaliselt siis kui ühes piirkonnas on eksportimiseks kaupa, mida tema peamine impordipartner ei vaja. Kolmnurkkaubandusega saab erinevate piirkondade jooksevkontosid võrdsustada.

Kolmnurkkaubandusest on mitmeid näiteid, kõige levinum on kasutada Atlandi ookeani orjakaubanduse näidet. Näiteks 17. sajandil viidi tööstuskaupa Inglismaalt Uus-Inglismaale ja Newfoundlandile, Uus-Inglismaalt ja Newfoundlandilt viidi omakorda kuivatatud kala Vahemere äärde ja Pürenee poolsaarele ning Vahemere äärest ja Pürenee poolsaarelt viidi Inglismaale kulda, hõbedat, oliiviõli, tubakat, kuivatatud puuvilju ning veini. Sarnaselt viidi 19. sajandil Suurbritanniast Austraaliasse, Austraaliast viidi Hiinasse sütt ning Hiinast Suurbritanniasse teed ja siidi.

Atlandi orjakaubanduse raames toimis kolmnurkkaubandus Euroopa, Aafrika ja Ameerika vahel 16.–19. sajandil. Euroopas laaditi orjalaevad tööstuskaupa täis ning vahetati kaup Lääne-Aafrikas orjade vastu. Orjad viidi edasi Ameerikasse, kus nad istandustesse maha müüdi. Istandustest osteti suhkrut, melassi, tubakat, puuvilla, rummi, riisi, puitu jne, mis viidi tagasi Euroopasse. Samasugune kolmnurkkaubandus toimus ka Lääne-Aafrika, Lõuna-Ameerika ja Põhja-Ameerika vahel.

## Vaata ka
* Merkantilism
* Transatlantilised suhted
Lilla nööbik

**Lilla nööbik** (*Marasmius wynneae*) on nööbikuliste sugukonda nööbiku perekonda kuuluv seeneliik.

## Välislingid
*
A113

:*Vene maantee kohta vaata artiklit [[Keskringtee (Venemaa)]].*
:*Saksa kiirtee kohta vaata artiklit [[Bundesautobahn 113]].*

**A113** on virtuaalne üllatusmuna ja California Kunstiinstituudi vilistlaste siseringinali. Selle tähekombinatsiooni kasutamine erinevates teostes on viide California Kunstiinstituudi graafilise disaini ja tegelaskujude animeerimise klassile nr A113. 

## Vaata ka
* Pixari filmiviidete loend
* 47 (arv)

## Viited

## Kirjandus
*
Skeletocutis exilis

***Skeletocutis exilis*** on peenpooriku perekonda kuuluv seeneliik.

Seen kasvab kuusel koos tumepruuni taelikuga ja on mõru maitsega.

## Välislingid
*
Orm Oja

**Orm Oja** (sündinud 6. aprillil 1992) on Eesti tippkokk ja saatejuht. 

## Karjäär
Orm Oja on peakokana viinud tipprestorani NOA Peakoka Saal kolm korda Baltikumi parimaks restoraniks ja hinnatud restoranigiidi White Guide võitjaks. 2019. aastal valis European Young Leaders organisatsioon ta üheks mõjukaimaks noorjuhiks. Ta on andnud endisele La Bottega restoranile uue hingamise, avades eelmisel sügisel antud ruumides restorani La Cucina di Orm Oja. Lisaks oli ta innovaatilise toiduteenuse Clean Kitchen kaasasutaja. Orm on otsekohese ütlemisega, aga samas väga empaatiline inimene, kel on nii enda kui teiste suhtes kõrged standardid.

## Telsaadetes
Orm Oja osales 2024. aastal TV3 meelelahutussaates "Maskis laulja" kus saavutas teise koha. Orm Oja on olnud juba mitu hooaega "MasterChef Eesti" saatejuht ja kohtunik (2022–).

## Viited
Hirv-narmasnutt

**Hirv-narmasnutt** (*Inosperma cervicolor*) on šampinjonilaadsete seltsi narmasnutiliste sugukonda kuuluv liik.

## Välislingid
*
Fiat Strada

**Fiat Strada** on pikapimudel, mida alates 1998. aastast toodab Itaalia autotootja Fiat. Seda toodetakse peamiselt Brasiilias ning müüakse Ladina-Ameerikas, esimese põlvkonna autosid (1998–2021) toodeti ka Lõuna-Aafrika Vabariigis ning toodi Brasiiliast ka Euroopasse.

Strada on esiveoline ning ehitatud samale platvormile, mis mitmed teisedki Fiati mudelid, näiteks Palio, Siena ja Uno. 2024. aasta seisuga oli Strada Fiati väikseim pikapimudel, suuremad olid Toro ja Titano.

## Põlvkonnad

Fiat Strada III front 20100515.jpg|1. põlvkond
Fiat Strada 2020 Volcano in Montevideo (front).jpg|2. põlvkond


## Vaata ka
* Fiat Ritmo
* Fiat Palio
* Fiat Albea
* Fiat Siena
Hynek Fajmon

**Hynek Fajmon** (sündinud 17. mail 1968 Nymburkis) on Tšehhi poliitik, kes oli Kodanike Demokraatliku Partei liige ja aastatel 2004–2014 Euroopa Parlamendis ning Euroopa Parlamendi eelarvekomisjoni liige. Euroopa Parlamendis kuulus ta Euroopa Konservatiivide ja Reformistide fraktsiooni

Ta lõpetas Karli ülikooli filosoofiateaduskonna ajaloolasena. 

Ta on põllumajanduse ja maaelu arengu komisjoni asendusliige, Hiina Rahvavabariigiga suhtlemise delegatsiooni liige ja eelarvekomisjoni liige.
Raivo Heinaru

**Raivo Heinaru** (10. aprill 1950 – 13. detsember 2025) oli eesti pedagoog, korvpallitreener ja koolijuht. 

Ta alustas oma haridusteed Kohilas, lõpetas aastal 1969 Kohila Keskkooli ja aastal 1976 Tallinna Pedagoogilise Instituudi *cum laude*. 

Pärast Pedagoogilise Instituudi lõpetamist asus ta tööle Märjamaa Keskkooli kehalise kasvatuse õpetajana ja korvpallitreenerina. Ta pani Märjamaal aluse tugevale korvpallimeeskonnale, millega pidid maakonnas arvestama kõik võistkonnad, samas pühendus ta ka õpetajatööle, tema energia ja pealehakkamine viis noore mehe juhtivaks kehalise kasvatuse õpetajaks toonases Rapla rajoonis. 

Aastatel 1979–1980 täitis ta Haimre 8-klassilises koolis direktori kohuseid ja jätkas pärast seda kuni 1985. aastani Märjamaa Keskkoolis kehalise kasvatuse õpetajana ja korvpallitreenerina, olles Märjamaa sporditegevuse mootor ja suunaja". 

Aastal 1985 nimetati ta Rapla rajooni haridusosakonna juhatajaks. Aastal 1988 siirdus ta uuesti Märjamaa Keskkooli, sedapuhku direktoriks; sellel ametikohal töötas ta 12 aastat. Aastatel 2000–2015 juhtis ta Kohila gümnaasiumi. 

## Välislingid
* Suri endine koolijuht ja hariduse eestvedaja Raivo Heinaru
* In memoriam. RAIVO HEINARU (10. IV 1950 – 13. XII 2025)
Õie Pritson

**Õie Pritson** (sündinud 20. veebruaril 1956) on eesti kondiiter.

## Karjäär
Õie Pritson on tõeline koogivõlur, kelle käe all on maitsvad hõrgutised valminud juba üle nelja aastakümne. Õie on olnud Gustav Cafe peakondiiter ja loovjuht alates selle sünnist 2005. aastal, kui Tartus avati Gustavi esimene kohvik Werner. Õie eestvedamisel on saanud alguse kogu Gustavi käsitööna valminud kondiitritoodete maailm, mille kõik maiuspalad saavad enne klientideni jõudmist tema heakskiidu. Pikaajalise panuse ja erakordse pühendumise eest pälvis ta 2019. aastal Eesti Toiduliidult tiitli “Südamega tegija”.

## Telesaadetes
Õie Pritson on olnud juba mitu hooaega "MasterChef Eesti" kohtunik (2022–).
Alice Bah Kuhnke

**Alice Mariama Bah Kuhnke** (sünninimi **Bah**, hiljem **Johnsson**; sündinud 21. detsembril 1971 Malmö vallas) on Rootsi poliitik, ta on Rohelise Partei liige. Ta oli 3. oktoobrist 2014 kuni 21. jaanuarini Rootsi kultuuri- ja demokraatiaminister Stefan Löfveni esimeses valitsuses. Aastatel 2014–2019 oli ta Euroopa Parlamendi liige.

Ta kasvas üles Hordas Rydaholmi kihelkonnas Värnamo vallast väljaspool Smålandis, tema ema Rootsist ja isa Gambiast. Lapsena oli ta skautide organisatsiooni liige. Ta käis Växjös Katedralskolani kergejõustikukoolis ja oli 1980. aastate lõpus oma vanuserühmas üks riigi parimaid naissprintereid, tema parimad alad olid 100 ja 200 meetri jooksud. Ta alustas politoloogia õpinguid Stockholmi ülikoolis 1999. aastal, 2005. aasta jaanuaris lõpetas ta politoloogia bakalaureusekraadiga. 2006. aasta kevadel õppis ta ka 40-ainepunktise politoloogia magistriõppe, mida ta kunagi ei lõpetanud.

Aastatel 2014–2019 oli ta Euroopa Parlamendi liige. Euroopa Parlamendis kuulus ta Roheliste / Euroopa Vabaliidu fraktsiooni.

## Isiklikku
Aastatel 1998–2002 oli ta abielus saatejuhi Henrik Johnssoniga.

Aastatel 2003–2023 oli ta abielus näitleja Johannes Bah Kuhnkega. Neile sündis kolm tütart.

## Välislingid
* Alice Bah Kuhnke Euroopa Parlamendi kodulehel
Martin Medar

**Martin Medar** (sündinud 11. november 1979) on eesti haridusjuht ja kultuurikorraldaja. 

Martin Medar oli alates 2016. aastast Kose Gümnaasiumi direktor ja on alates 2025. aasta maist Tallinna Tehnikagümnaasiumi direktor.

Medar oli 2014-2016 Lastekaitse Liidu juht. Enne seda töötas ta Eesti Rahvatantsu ja Rahvamuusika Seltsi direktorina.

2023. aastal oli Martin Medar Laulu- ja Tantsupeo rahvamuusikapeo ning laulu- ja tantsupeo rongkäigu korraldusjuht.

Alates 2024. aastast on Martin Medar Kose vallavolikogu esimees.

## Viited
Ameerika Ühendriikide suursaadik Taanis

**Ameerika Ühendriikide suursaadik Taanis** on Ameerika Ühendriikide ametlik diplomaatiline esindaja Taani Kuningriigis. 

Esimene asjur saadeti Ameerika Ühendriikidest Taani 1827. aastal. 1854–1876 ja 1882–1890 oli USA-l Taanis minister-resident. Esimene saadik määrati 1890. aastal. 1946. aastast on USA-l Taanis erakorraline ja täievoliline suursaadik. Ameerika Ühendriikide suursaatkond Kopenhaagenis asub Kopenhaagenis Indre Østerbro linnaosas.

## Loend Ameerika Ühendriikide esindajatest, minister-residentidest, saadikutest ja suursaadikutest Taanis
* Henry Wheaton (1827–1835)
* Jonathan F. Woodside (1835–1841)
* Isaac Rand Jackson (1841–1842)
* William W. Irwin (1843–1847)
* Robert P. Flenniken (1847–1849)
* Walter Forward (1850–1851)
* Miller Grieve (1852–1853)
* Henry Bedinger (1853–1858)
* James M. Buchanan (1858–1861)
* Bradford R. Wood (1861–1865)
* George H. Yeaman (1865–1870)
* Michael J. Cramer (1870–1881)
* Charles Payson (1881–1882)
* James P. Wickersham (1882)
* Wickham Hoffman (1883–1885)
* Rasmus B. Anderson (1885–1889)
* Clark E. Carr (1889–1893)
* John E. Risley (1893–1897)
* Laurits S. Swenson (1897–1905)
* Thomas J. O'Brien (1905–1907)
* Maurice F. Egan (1907–1917)
* Norman Hapgood (1919)
* Joseph Grew (1920–1921)
* John Dyneley Prince (1921–1926)
* Henry Percival Dodge (1926–1930)
* Ralph H. Booth (1930–1931)
* Frederick W. B. Coleman (1931–1933)
* Ruth Bryan Owen (1933–1936)
* Alvin M. Owsley (1937–1939)
* Ray Atherton (1939–1940)
* Monnett Bain Davis (1945–1946)
* Josiah Marvel Jr. (1946–1949)
* Eugenie Anderson (1949–1953)
* Robert D. Coe (1953–1957)
* Val Peterson (1957–1961)
* William McCormick Blair Jr. (1961–1964)
* Katharine Elkus White (1964–1968)
* Angier Biddle Duke (1968–1969)
* Guilford Dudley (1969–1971)
* Fred J. Russell (1971–1972)
* Philip K. Crowe (1973–1975)
* John Gunther Dean (1975–1978)
* Warren D. Manshel (1978–1981)
* John Langeloth Loeb Jr. (1981–1983)
* Terence Todman (1983–1989)
* Keith L. Brown (1988–1992)
* Richard Stone (1991–1993)
* Edward Elliot Elson (1993–1998)
* Richard N. Swett (1998–2001)
* Stuart A. Bernstein (2001–2005)
* James P. Cain (2005–2009)
* Laurie S. Fulton (2009–2013)
* Rufus Gifford (2013–2017)
* Carla Sands (2017–2021)
* Alan M. Leventhal (2022–2025)
* Jennifer Hall Godfrey (2025)
* Mark Stroh (2025)
* Ken Howery (2025–)

## Vaata ka
* Ameerika Ühendriikide – Taani suhted
* Taani välispoliitika
* Ameerika Ühendriikide suursaadikud

## Välislingid
* Ameerika Ühendriikide suursaatkond Kopenhaagenis
Ene Kolbre

**Ene Kolbre** (kuni 1968 **Ene Hoog**, 1968–1983 **Ene Piho**; sündinud 21. juulil 1946 Haapsalus) on eesti majandusteadlane.

## Haridus
Ta lõpetas Valga 1. Keskkooli 1964 ja Tallinna Polütehnilise Instituudi majandusteaduskonna masinaehituse ökonoomika ja organiseerimise erialal 1969, oli TPI mittestatsionaarne aspirant 1973–77 ning sai majandusteaduste kandidaadi kraadi 1981.

## Teenistuskäik
Ene Kolbre töötab Tallinna Tehnikaülikoolis aastast 1969. Ta oli käitismajanduse instituudi (kuni 1982 tootmise ökonoomika ja organiseerimise kateeder, 1982–92 tööstusökonoomika kateeder) vaneminsener, vanemteadur ja vanemõpetaja,  dotsent 1986–1992, aseprofessor 1992–96, professor 1997–2000 ning kateedri juhataja/instituudi direktor 1990–94 ja 1997–98; TTÜ majandusteaduskonna dekaan 1994–96; ärikorralduse instituudi professor 2000–2013. Alates 2013 on ta emeriitprofessor.

## Teadustöö
Ene Kolbre uurimistöö põhisuunad on olnud tööjõustruktuuri prognoosimine, kinnisvaraturg ja kinnisvara hindamine, erastamine elamumajanduses, innovatsioon tööstuses.

## Isiklikku
Ene Kolbre abikaasa oli diplomaat Priit Kolbre, nende lapsed on TTÜ õppejõud Katrin Arvola ja ettevõtja Kristjan Kolbre.

## Tunnustus
2022 – Tallinna Tehnikaülikooli teenetemedal Mente et Manu

## Viited

## Välislingid
Ene Kolbre publikatsioone
Väljaotsa

**Väljaotsa** võib olla
* Väljaotsa (Jõgeva), küla Jõgevamaal Jõgeva vallas
* Väljaotsa (Türi), küla Järvamaal Türi vallas
* Väljaotsa (Puka), endine küla Puka vallas
Scopuloides rimosa

***Scopuloides rimosa*** on klassi *[[Agaricomycetes]]* torikulaadsete seltsi kuuluv seente liik.

## Välislingid
*
Stolperstein

***Stolperstein*** (saksa keelest **komistuskivi**) on 10-sentimeetrine betoonkuup, millel on vasest tahvel natsirežiimi poolt tagakiusatud või tapetud inimeste nimede ja eluaastatega. Komistuskivide projekti käivitas aastal 1992 saksa kunstnik Gunter Demnig, kivid paigaldatakse ohvrite viimaste elu-, töö- või õpikohatade ette, kus nad said vabalt toimida enne seda kui nad langesid natsismi terrori, sundeutanaasia, eugeenika või koondus- või hävituslaagritesse küüditamise ohvriteks või olid sunnitud põgenema või endalt elu võtma. Juuniks 2023 oli paigaldatud 100 000 komistuskivi, see on maailma suurim keskse juhtimiseta mälestusprojekt.

Suurem osa komistuskividest on pandud holokausti ohvriks langenud juutidele. Veel on komistuskive pandud sintide, romade, poolakate, homoseksuaalide, puuetega inimeste, Jehoova tunnistajate, mustanahaliste, saksa kommunistide ja sotsiaaldemokraatide, vastupanuvõitlejate, kristliku opositsiooni (nii protestantide kui katoliiklaste), vabamüürlaste, Hispaania vabariiklaste ja Hispaania kodusõja Rahvusvaheliste Brigaadide võitlejate, desertööride, sõjaväeteenistusest keeldujate, põgenejate abistajate, kapituleerujate, kurjategijate, rüüstajate, riigireeturite, sõjaväemässuliste ja liitlasriikide võitlejate mälestuseks.

## Vaata ka
* Komistuskividega kohtade loend
* Kingad Doonau kaldal
* Mälestuskultuur
* Vergangenheitsbewältigung
* Viimane aadress

## Kirjandus
* 
* 
*  
* 
* 

## Viited